《宿松风阁同钱章靖潘继芳限韵》
明代·盛颙

涉迹商郊世已淹，石潭容得老龙潜。泉声带雨还归壑，山色和云漫入帘。

一窍有天通万象，六尘无地着毫纤。此游不减香山乐，赓倡争夸格律严。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。